Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: Ebben a sorban az adatszolgáltató által a Polgári Törvénykönyvrõl szóló 1959. évi IV. törvény (Ptk.) 685. § c) pontja
Paragraph Index: 993

2. sor: Természetes személyek Ebben a sorban a lakosság magáncélú bankszámlanyitásával kapcsolatos adatokat kell jelenteni, külön a forintban vezetett pénzforgalmi és a nem pénzforgalmi (pl. lakossági), valamint külön a devizaszámlák darabszámát. A természetes személyek közé sorolandók az általános forgalmi adó fizetésére kötelezett természetes személyek és az egyéni vállalkozók (gazdasági tevékenységükkel összefüggésben), valamint a külföldi természetes személyek is. Az „a” oszlopban pénzforgalmi bankszámlán a pénzforgalmi jogszabályok szerint meghatározott fogalom értendõ. A „b” oszlopban kell feltüntetni minden, a pénzforgalmi bankszámla kategóriába nem tartozó, a természetes személyek és pénzforgalmi számlavezetésre nem kötelezett egyéb szervezetek szabad elhatározásából nyitott bankszámlát, mely KÖZVETLENÜL részt vehet az országos elszámolásforgalomban, és róla a számlatulajdonos harmadik személy részére történõ átutalásra adhat megbízást. Fel kell tüntetni azokat a kártyaszámlákat is, melyek a bankszámlától elkülönítetten mûködnek, ha azok nem késleltetett fizetésû („credit” vagy „charge”) kártya számlák. Nem kell feltüntetni azokat az alszámlákat, amelyek valamely fõszámlához csatlakoznak. Ebben az esetben kizárólag a fõszámlákat kell beleszámítani a táblában megadott számokba. A kizárólag betétgyûjtésre szolgáló számlák darabszámát a táblában nem kell feltüntetni. A „c” oszlopban a devizában vezetett bankszámlák számát kell feltüntetni. Alszámlákat nem kell feltüntetni, csak azon látra szóló számlákat, melyekre vonatkozóan a bank pénzforgalmi megbízásokat elfogad.

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes